Subject: Re: eAgronomi praktiline vaade EL kliimapoliitika arengutele ja Eesti võimalustele
From: "Robin Saluoks" <[email-masked]>
To: "info - MKM" <[email-masked]>
Cc: "Kristjan Luha" <[email-masked]>, "Silver Bohl" <[email-masked]>
Date: Sat, 21 Feb 2026 08:33:07 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere,

Kas olete jõudnud infoga tutvuda? Kas on tekkinud küsimusi või mõtteid, mida 
saaksime arutada?

Heade soovidega,

Robin

On 14. Feb 2026, at 14:09, Robin Saluoks <[email-masked]> wrote:

Tere,

Soovin jagada Teiega lühidalt eAgronomi vaadet Euroopa Liidu kliimapoliitika 
arengutele Eesti huvidest lähtuvalt ning paluda Teie tagasisidet.

Viimaste nädalate arutelud näitavad selgelt, et Euroopa Liidu heitkogustega 
kauplemise süsteemi (EL ETS) hinnatase on muutunud poliitiliselt ja 
majanduslikult tundlikuks teemaks. ERR on kajastanud nii ettevõtjate muret 
süsinikukvoodi hinna pärast kui ka Euroopa Komisjoni presidendi Ursula von 
der Leyeni seisukohti EL ETS-i suhtes esitatud kriitika kohta. 
Süsinikukvoodi hind on püsinud ligikaudu 80 €/t tasemel ning ettevõtted 
toovad esile selle mõju konkurentsivõimele ja tarbijahindadele.

Eesti huvides on, et kliimapoliitika püsiks ambitsioonikas, kuid samal ajal 
majanduslikult kestlik. Kui hinnasurve muutub liiga suureks, suureneb risk 
tootmise ja investeeringute liikumiseks väljapoole Euroopa Liitu - ilma et 
globaalne heide tegelikult väheneks.

Samas on Euroopa Liit loomas tugeva aluse usaldusväärsele süsiniku 
sidumisele läbi süsiniku sidumise sertifitseerimise raamistiku ( 
<https://climate.ec.europa.eu/eu-action/carbon-removals-and-carbon-farming_en> 
CRCF) ning 
<https://environment.ec.europa.eu/topics/circular-economy-topics/green-claims_en> 
Green Claims direktiivi kaudu. Näeme siin võimalust, mis võiks olla 
kooskõlas ka Eesti pikaajaliste huvidega.

Süsinikupõllumajandus, mida ka 100+ Eesti põllumehed juba eAgronomi 
süsinikuprogrammi kaudu rakendavad, kujuneb tõenäoliselt üheks olulisemaks 
CRCF-i raames loodavate eemaldamisühikute allikaks. Mulla süsiniku 
suurendamine on võrreldes paljude tööstuslike eemaldamistehnoloogiatega 
oluliselt skaleeritavam ja kuluefektiivsem ning võimaldab kaasata tuhandeid 
põllumajandustootjaid üle Euroopa. Samal ajal kaasneb sellega oluline 
lisaväärtus - mulla tervise paranemine, vee- ja keskkonnasaaste vähenemine, 
suurem vastupidavus kliimariskidele ning toidujulgeoleku kasv.

Eestile võiks olla kasulik tõstatada Euroopa Liidu tasandil arutelu 
võimaluse üle, et piiratud osa EL heitkogustega kauplemise süsteemi 
kohustusest (näiteks 10–20%) oleks tulevikus täidetav CRCF-sertifitseeritud 
ühikutega.

Selline lahendus ei vähendaks oksjonile tulevate kvootide mahtu ega muudaks 
kehtivat tuluraamistikku, vaid looks süsteemi sisse kontrollitud 
tasakaalustava mehhanismi, mis aitaks leevendada liigset hinnasurvet. Samuti 
ei nõrgestaks see Euroopa Liidu kliimaeesmärke.

Samal ajal suunaks see lisaresursse Euroopa mullaviljakuse parandamisesse ja 
põllumajanduse toetamisse. See võiks aidata vähendada CO2 hinnasurvet ning 
hoida EL ETS-i hinnataseme majanduslikult talutavana.

Oleme koostanud sellel teemal lühikese ülevaate, mille lisame käesolevale 
kirjale. Oleksime väga tänulikud Teie tagasiside eest:

*
kas oleme ETS-i ja Euroopa Liidu hetkeseisust ja arengutest õigesti aru 
saanud?

*
kas näete, et piiratud ulatuses CRCF-sertifitseeritud ühikute sidumine EL 
heitkogustega kauplemise süsteemiga võiks olla Eesti huvidega kooskõlas ning 
kas ja kuidas võiks Eesti selle arutelu kujundamisel osa võtta?

Oleme valmis soovi korral tutvustama täpsemalt eAgronomi tegevust 
süsinikupõllumajanduse valdkonnas - täna on meie süsinikuprogrammiga 
liitunud 1% Euroopa põllumaast ning meie platvormil on kokku ligi 2% Euroopa 
põllumajandusmaast, mis annab meile praktilise ülevaate sektori võimalustest 
ja piirangutest.

Lugupidamisega,

Robin Saluoks
eAgronomi tegevjuht

<EU ETS & Carbon Farming memo by eAgronom.pdf>